C 288/10
ET
Euroopa Liidu Teataja
17.8.2023
Toote kaalu otsustati muuta, sest taheti täpsustada, et portsjonitena võib turustada ainult üle 1 kg kaaluvaid juustusid.
Muudatusettepaneku eesmärk on tagada, et toodete esitlemisel järgitakse rangeid nõudeid.
Väikesed juustud ei sobi tükkideks lõikamiseks.
Näiteks 0,5 kg juustu lõikamine kaheks 250 g portsjoniks tähendaks pigem kahte viilu kui ühte kolmnurkset tükki.
Tootjate ühenduse soov on, et juustu „Pecorino Crotonese“ müümine jätkuks tervelt ja/või portsjonitena, mis on ainsad võimalikud vormid juustu esitlemiseks tarbijatele.
Juustu jagamine portsjoniteks kiirendab ka laagerdumist, mille tulemusena omandab väike värske pecorino juust kiiresti peaaegu poolkõva juustu omadused.
Väikesed juustud kuivavad kiiresti ja kaotavad oma organoleptilised omadused, kui neid ei töödelda.
Muudatus puudutab tootespetsifikaadi artiklit 9 (toote logo üksikasjad) ja koonddokumendi punkti 3.6 (sic).
Praegune [tootespetsifikaadi] artiklit 9 ja koonddokumendi punkti 3.6 [sic] sõnastus on selline: „Toote logo koosneb kahest osast: vasakul pool paikneb graafiline kujund, paremal pool sõnaline tekst.
Logo peab olema kuumutamise teel või reljeeftempli abil pressitud juustu pinnale, tekstiosa asub juustu serval.“
Uus versioon on järgmine.
Tootespetsifikaadi artikkel 9: „Logo koosneb sõna „Crotone/Crotonese“ esimesest tähest, st küljeli pööratud C-tähest, millele on lisatud väike silma kujutav märk, nii et moodustuv kujund sarnaneb lamba peaga, mida ümbritsevad sõnad: „PECORINO CROTONESE DOP [KPN]“.
See osa omakorda on ümbritsetud ringiga, mis loob sarnasuse terve Pecorino juustu keraga.
Selle kera alumises paremas nurgas on kolmnurk, mis kujutab äsja lõigatud lõiku Pecorino juustust.
Tähendus on edasi antud otse.
Tegemist on logoga, mis kujutab juustutoodet, täpsemalt kvaliteetsest lambapiimast valmistatud juustu.
Logol on kujutatud sõnad „PECORINO CROTONESE DOP [KPN]“, mis asetsevad üksteise all kahes reas kas sildil paremal või all.“
Logo tuleb alati kuvada tervenisti.
Lihtsustatud logo (st logo ilma välimise osata) on lubatud üksnes nn piltversioonis.
Vastupidi aga, st logo, millel on ainult sõnad „Pecorino Crotonese“, ei ole lubatud kasutada.
Kokkuvõttes on logol kolm lubatud versiooni: horisontaalne, vertikaalne ja piltversioon.
Logo nn piltversioon tuleb kanda põletamistehnikas, reljeef- või toiduvärvitempliga juustu ühele küljele.
Märkida tuleb ka juustukoja tähtnumbriline identifitseerimiskood.
Selle võib trükkida otse juustule, kasutades eespool nimetatud meetodeid, või esitada märgistusel.
Juustu põhjale võib märgistuse lisada vabatahtlikkuse alusel.
Logo võib juustu sellel osal esitada, kasutades selleks kehtestatud meetodeid.“